II. Visegrádi Négyek Kis- és Középvállalkozásainak Találkozója
Részvételi feltételek

2006-ban újra rendkívül kedvező ajánlatot teszünk a Visegrádi Négyek vállalkozásainak a XVI. Kelet-Nyugat Expo-n való részvételre:

1. Kiépítünk országonként közösségi standot, ahol az adott országok vállalkozásai bemutatkozási lehetőséget kapnak. Az adott stand terület- és installáció bérlete a résztvevő cégek számára ingyenes! A stand magában foglalja az installáció kiépítését, nevezetesen egy közös konyhát, 6 asztalt, asztalonként 4 széket, világítást, szőnyegezést, standvilágítást, országonként egy információs pultot, prospektustartó rácsot, vitrines szekrényt vagy más alkalmatosságot árubemutatás céljára.

2. A résztvevők számára a következő szolgáltatások költségei merülnek fel:

· regisztrációs díj

· a cég katalógusbejegyzése

· cégnév kiírása

· takarítás

· energiafogyasztás

· cégenként 2 darab állandó belépő

· üzletember találkozón való részvétel költségei

3. Abban az esetben, ha minimum 6 cég biztosít bennünket részvételéről egy 14m2-es kiállítási standon, úgy a 2. pontban felsorolt szolgáltatásokért a résztvevő vállalkozásokat 150 euro költség terheli fejenként, de több cég részvétele esetén sem kerül többe a stand díja, mint 900 euro/14m2.

4. Abban az esetben, ha minimum 10 cég biztosít bennünket részvételéről egy 21m2-es kiállítási standon, úgy a 2. pontban felsorolt szolgáltatásokért a résztvevő vállalkozásokat 130 euro költség terheli fejenként, de több cég részvétele esetén sem kerül többe a stand díja, mint 1300 euro/21m2.

5. A fent felsorolt szolgáltatásoktól eltérő igények teljesítésére természetesen van lehetőség, ebben az esetben egyedi költségkalkulációt végzünk személyes egyeztetés alapján az igényelt szolgáltatásoknak megfelelően.
Amennyiben élni kíván ezzel a kedvező részvételi lehetőséggel, töltse ki megrendelőlapunkat (letölthető a Jelentkezés menüpontban) és küldje el részünkre levélben vagy faxon.
